આ વખતની ચૂંટણી કોંગ્રેસ માટે ઘણી ખાસ છે. પક્ષ છેલ્લા બે દાયકાથી રાજ્યમાં સત્તાથી વિમુખ છે. આ વખતની ચૂંટણીમાં કોંગ્રેસે પ્રચાર મામલે ભાજપને કાંટાની ટક્કર આપી છે. પક્ષના પ્રમુખ રાહુલ ગાંધીએ પણ ગુજરાતમાં અનેક દિવસો પસાર કર્યા છે. હવે રાહુલ ગાંધી કોંગ્રેસના સર્વેસર્વા છે ત્યારે તેમની આગેવાનીમાં યોજાયેલી પહેલી વિધાનસભા ચૂંટણીના પરિણામ આજે જાહેર થવાના છે. આજના પરિણામ કોંગ્રેસ અને તેના પ્રમુખ બંને માટે ખાસ્સા મહત્વના સાબિત થશે.